Document ID: 31991D0450

A Bizottság határozata
(1991. július 26.)
a bruttó nemzeti termék piaci árakon történő összeállításának összehangolásáról szóló 89/130/EGK, Euratom tanácsi irányelv 1. cikkének végrehajtásával összefüggésben a tagállamok területének meghatározásáról
(91/450/EGK, Euratom)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel az Európai Atomenergia-közösséget létrehozó szerződésre,
tekintettel a bruttó nemzeti termék piaci árakon történő összeállításának összehangolásáról szóló 89/130/EGK, Euratom tanácsi irányelvre [1], és különösen annak 1. cikkére,
mivel 89/130/EGK, Euratom irányelv 1. cikke szerinti bruttó nemzeti termék piaci árakon történő meghatározása (GNPmp) céljára pontosítani kell az Integrált Nemzeti Számlák Európai Rendszere által alkalmazott, a tagállamok területére vonatkozó meghatározást;
mivel az e határozatban szereplő intézkedések összhangban vannak a 89/130/EGK, Euratom irányelv 6. cikke alapján létrehozott bizottság véleményével,
ELFOGADTA EZT A HATÁROZATOT:
1. cikk
A 89/130/EGK, Euratom irányelv 1. cikke alkalmazásához a tagállamok gazdasági területeinek meghatározását az e határozat melléklete tartalmazza.
2. cikk
Ennek a határozatnak a tagállamok címzettjei.
Kelt Brüsszelben, 1991. július 26-án.

Labels: 2
19
18